Kamu bisa jelasin ke aku soal Museum Arma dalam bahasa bali?

Museum Arma (utawi Museum Seni Agung Rai) inggih punika silih situnggil museum sané wénten ring Kecamatan Ubud, Gianyar, Bali, Indonésia. Museum puniki kaadegang olih Anak Agung Gde Rai tur karesmiang ring tanggal 9 Juni 1966. Museum puniki ngranjing ring Arma Foundation sané kaadegang ring tanggal 13 Méi 1966. Museum Arma magenah ring jalan Pengosékan, Ubud, Kabupatén Gianyar, Bali. Wangunan museum puniki mawentuk manut saking wangunan Bali. Ring museum puniki makéh wénten lukisan-lukisan sané kapamérang. Lukisan sané wénten irika mawit saking para seniman Bali, Indonésia, miwah mancanegara. Museum Arma taler madué lukisan sané mamurda Lukisan Kamasan Klasik sané kakaryanin olih seniman Batuna ring warsa 1930 miwah warsa 1940. Para seniman sané lukisannyané wénten ring museum punika, minakadi I Gusti Nyoman Lempad, Ida Bagus Madé, Anak Agung Gedé Sobrat miwah I Gusti Madé Deblog. Seniman mancanegara sané lukisannyané wénten ring museum punika minakadi illem Gerard Hofker, Rudolf Bonnet, Willem Dooijewaard, miwah Walter Spies.